Mogu reć, odkola znam što je svit ovi
Mogu reć, odkola znam što je svit ovi,
   ne vidih ja kola ovoli da slovi,
   u kom su gospođe, ter svaka dostoja
   da za njom dvor pođe i sluga bez broja.
Ino im ne lipše nego vlas i kol'je,
   a svaka jur pripše za carsko pristol'je;
   najliše taj kruna među svom mladosti
   koja je sva puna s vesel'jem radosti.
Ter dajmo njoj slavu, svu gizdu i ljepos,
   kako Bog da lavu nad zviri svu krjepos;
   prem joj je prilično vas sî svit da vlada,
   a ličce obično da k suncu priklada.

Hrvatsko 16. stoljeće